Document ID: 31981R0059

ΚΑΝΟΝΙΣΜΟΣ (ΕΟΚ) αριθ. 59/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί καθορισμού μεταβατικών μέτρων για την Ελλάδα περί των ελαχίστων αποθεμάτων ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τη συνθήκη περί προσχωρήσεως της Ελλάδος, και ιδίως το άρθρο 73 παράγραφος 1 της προσηρτημένης σ' αυτή πράξεως,
Εκτιμώντας:
ότι το άρθρο 73 παράγραφος 1 της πράξεως προβλέπει τη θέσπιση των αναγκαίων μεταβατικών μέτρων, ιδίως αν η θέση σε εφαρμογή του καθεστώτος που προκύπτει από την κοινή οργάνωση αγοράς, κατά την προβλεπόμενη ημερομηνία, προσκρούει για ορισμένα προϊόντα σε αισθητές δυσχέρειες-
ότι το άρθρο 18 του κανονισμού (ΕΟΚ) αριθ. 3330/74 της 19ης Δεκεμβρίου 1974 του Συμβουλίου περί κοινής οργανώσεως της αγοράς ζαχάρεως (1), όπως τροποποιήθηκε τελευταία από τον κανονισμό (ΕΟΚ) αριθ. 1396/78 (2), προβλέπει σύστημα ελαχίστων αποθεμάτων στον τομέα της ζάχαρης- ότι οι γενικοί όροι του εν λόγω συστήματος καθορίζονται από τον κανονισμό (ΕΟΚ) αριθ. 1488/76 της 22ας Ιουνίου 1976 περί εκδόσεως διατάξεων για την εισαγωγή συστήματος ελαχίστων αποθεμάτων στον τομέα της ζάχαρης (3), όπως τροποποιήθηκε από τον κανονισμό (ΕΟΚ) αριθ. 2153/80 (4)- ότι δυνάμει του άρθρου 1 α) του εν λόγω κανονισμού κάθε βιομήχανος ζαχάρεως πρέπει να κρατά σε απόθεμα, κατά τη διάρκεια κάθε μηνός, μία ποσότητα ζαχάρεως όχι λιγότερη από ένα ορισμένο ποσοστό της πραγματικής παραγωγής του μέσα στα όρια της βασικής ποσότητος που έχει αναλάβει να κατεργασθεί κατά τη διάρκεια μιας περιόδου δώδεκα μηνών που προηγούνται του υπό εξέταση μήνα-
ότι δυνάμει του άρθρου 8 του κανονισμού (ΕΟΚ) αριθ. 1488/76, τα ελάχιστα αποθέματα της παραγομένης στην Κοινότητα ζάχαρης καθορίστηκαν βάσει ποσών ζάχαρης που παρήχθησαν μόνο κατόπιν της ενάρξεως ισχύος του εν λόγω κανονισμού- ότι ως εκ τούτου, τα ελάχιστα αποθέματα παραγομένης στην Ελλάδα ζάχαρης θα πρέπει να καθορισθούν βάσει ποσών ζάχαρης που παράγονται μετά την 1η Ιανουαρίου 1981-
ότι τα μέτρα που προβλέπονται στον παρόντα κανονισμό είναι σύμφωνα προς τη γνώμη της Επιτροπής Διαχειρίσεως Ζάχαρης.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διατάξεις του άρθρου 1 α) του κανονισμού (ΕΟΚ) αριθ. 1488/76 εφαρμόζονται στους Έλληνες βιομηχάνους ζαχάρεως μόνον για τη ζάχαρη που παράγεται μετά την 1η Ιανουαρίου 1981.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 4
17
7
18
15